Önnur syrpa þáttanna Venjulegt fólk hefst í Sjónvarpi Símans 16. október . Sjá má klippu og stiklu hér . Þetta er gamanþáttaröð um dramað sem fylgir lífsgæðakapphlaupi tveggja vinkvenna . Að upplifa frægð og frama er ekki bara dans á rósum heldur hefur það ófyrirsjáanlegar afleiðingar fyrir þær , fjölskyldu og vini , segir í kynningu , sem og þetta : Getur þú fyrirgefið bestu vinkonu þinni fyrir að hafa kysst manninn þinn eða fyrir að hafa rænt þig frægð og frama ? Er hægt að bjarga vináttunni þegar það er bara ein manneskja í heiminum sem skilur þig og það er hálfvitinn besta vinkona þín ? Með aðalhlutverk fara Vala Kristín Eiríksdóttir , Júlíana Sara Gunnarsdóttir , Hilmar Guðjónsson og Arnmundur Ernst Backmann . Vala og Júlíana skrifa þættina ásamt Dóra DNA og Fannari Sveinssyni en hann leikstýrir janframt þáttunum . Glassriver framleiðir . Klapptré er sjálfstæður miðill sem birtir fréttir , viðhorf , gagnrýni og tölulegar upplýsingar um íslenska kvikmynda - og sjónvarpsbransann . Ritstjóri og ábyrgðarmaður er Ásgrímur Sverrisson .